ארנה ליבנר נולד במשפחה יהודית כבנם של שַמוּ (שמואל) ליבנר (1863–1939), המזכיר הכללי של חברת הביטוח הכללית אנקר (Anker Általános Biztosító) ושל אירן ליבנר (1868–1933). בשנת 1913 הוא סיים את בחינות הבגרות בגימנסיה הממלכתית של רובע 7 בבודפשט ולאחר מכן, כסטודנט לרפואה, שירת כסגן (לענייני בריאות) במהלך מלחמת העולם הראשונה. הוא למד רפואה באוניברסיטת בודפשט (שמה היום אוניברסיטת אטווש לוראנד), שם קיבל את התואר שלו ב-1920. בין השנים 1920 לבין 1934 עבד במחלקת העור של פוליקליניקת Charité, בשנים 1934–1944 עמד בראש מחלקת העור של בית החולים היהודי לילדים אדל ברודי וז'יגמונד של הקהילה היהודית של פשט. הוא השתתף בעבודתה של מפלגת הקומוניסטים של הונגריה (הבלתי חוקית) במהלך מלחמת העולם השנייה. הוא שרד את שואת יהודי הונגריה ובשנים 1945–1948 היה הרופא המומחה הראשי של בית החולים היהודי ברחוב סבולץ' (כיום שמו: המרכז הרפואי הלאומי), בשנים 1948–1952 היה רופא העור הראשי ומנהל מחלקת העור של בית החולים לאהבה/צדקה של בית חולים יהודי (אחד מתוך הארבעה שהיו בבודפשט עד להלאמתם בשנת 1952), ובשנים 1953–1974 היה סגן מנהל המכון הלאומי לדרמטולוגיה וסיעוד מיני. משנת 1964 היה פרופסור באוניברסיטת זמלווייס לרפואה בבודפשט. תחום המחקר העיקרי שלו הוא חקר מחלות עור של תינוקות ושל תקופת הילדות. הוא פרסם מספר רב של פרסומים.
אשתו הייתה ד"ר אמה לוי-בר (1896–1963) רופאה, בתם של יוז'ף לוי-בר ושל אנה רוזנצוויג. הם נישאו ב-1 ביוני 1922 בבודפשט. בנם הוא יאנוש ליבנר.
מולקה
מולקה (בקוריאנית: 몰카) הוא המונח הקוריאני למצלמות נסתרות או מצלמות ריגול מיניאטוריות המותקנות בחשאי ובאופן לא חוקי, לרוב על מנת ללכוד תמונות וסרטונים מציצניים.
מולקה הוא קיצור של המילה מולא-קמרה (בקוריאנית: 몰래카메라) שפירושה מצלמה נסתרת. מקורו של המונח הוא משמה של תוכנית מתיחות טלוויזיונית קוריאנית ששודרה ממרץ 1991 ועד נובמבר 1992.
זה הפך את המונח לציון מתיחה ומצלמת ריגול בו זמנית.
בדרום קוריאה, מצלמות הריגול התרבו בשנות ה-2010 והן מותקנות לרוב בחורים קטנים או סדקים בקירות במקומות כמו שירותים ציבוריים ואכסניות.
התמונות והסרטונים המציצניים מועלים לאינטרנט ונמכרים בפלטפורמות השונות, כולל רשתות החברתיות וזאת ללא ידיעת או הסכמת המצולמים בהם.
ביוני 2021, ארגון משמר זכויות האדם (HRW) כינה את דרום קוריאה כמדינה מספר אחת בעולם בשימוש במצלמות ריגול למטרת פשעי מין דיגיטליים.
קלינדי (כדורגלן)
קלינדי אלבס דה סוזה (בפורטוגזית: Kalindi Alves de Souza; 29 באוגוסט 1993 – 10 באפריל 2022), הידוע בקצרה כקלינדי, היה כדורגלן ברזילאי ששיחק בעמדת המגן הימני.
קריירת מועדונים.
קלינדי החל את הקריירה המקצוענית שלו בליגות הנמוכות בברזיל. ב-1 ביולי 2015 הושאל מגרמיו אנאפוליס לפנאפייל מהליגה הפורטוגלית השנייה. במשך תקופת ההשאלה הוא ערך 92 הופעות ליגה במדי המועדון, בהן הבקיע שער אחד.
ב-1 ביולי 2018 חתם קלינדי בנסיונל מדיירה מליגת העל הפורטוגלית. ב-23 בספטמבר הוא ערך את הופעת הבכורה שלו בליגה, בתיקו 0-0 נגד פיירנסה במסגרת המחזור החמישי. ב-5 באוקטובר הבקיע את שערו היחיד במדי המועדון, בתיקו 1-1 נגד טונדלה במסגרת המחזור השביעי בליגה. עונתו הראשונה במועדון הסתיימה בירידת המועדון לליגה הפורטוגלית השנייה. לאחר עונה אחת בליגה הפורטוגלית השנייה, חזרו קלינדי ונסיונל מדיירה לליגת העל הפורטוגלית. בסך הכל ערך קלינדי 65 הופעות ליגה במועדון.
ב-1 בינואר 2022 חתם קלינדי באקדמיקה דה קוימברה מהליגה הפורטוגלית השנייה. הוא מת כמה חודשים לאחר החתימה, ולא שיחק במועדון.
מותו.
ב-10 באפריל 2022 מת קלינדי בברזיל כתוצאה מדום לב לאחר שסבל ממחלה אוטואימונית.
אלישה ניוטון
אלישה ניוטון (באנגלית: Alisha Newton; נולדה ב-22 ביולי 2001) היא שחקנית קולנוע וטלוויזיה קנדית.
ביוגרפיה.
ניוטון נולדה בוונקובר. היא החלה להופיע בפרסומות בגיל ארבע והחלה לשחק ארבע שנים לאחר מכן.
קריירה.
הופעת הבכורה של ניוטון בסרט הייתה כשהופיעה לראשונה ב"סיפור וויומינג" בשנת 2010. באותה שנה הופיעה בפרק בסדרת הטלוויזיה "על טבעי".
בשנת 2012 החלה להופיע בתפקיד ראשי בסדרת הדרמה הקנדית "הארטלנד". על הופעתה בסדרה זכתה בפרס ג'ואי ובפרס האמן הצעיר.
בשנת 2013 גילמה את אנבת' צ'ייס הצעירה בסרט הקולנוע "פרסי ג'קסון וים המפלצות".
בשנת 2018 הופיע בסרט הקולנוע "Scorched Earth".
בשנת 2021 שיחקה בסרט הקולנוע הקנדי "We're All in This Together". בספטמבר אותה שנה לוהקה ניוטון לתפקיד ראשי במיני סדרת המתח העתידית של נטפליקס, "השטן באוהיו".
Rolling Stone (magazine)
דוד גרצ'יק
דוד גרצ'יק (נולד ב-20 בפברואר 2001) הוא שחיין ישראלי, אלוף ישראל במשחה ל-200 מטר גב (2019) ושותף לשיא ישראל במשחה שליחים 4x50 מטר מעורב בבריכת 25 מטר.
ביוגרפיה.
גרצ'יק שחיין מכבי חיפה. מתאמן במכון וינגייט בהדרכתו של אהוד סגל.
בפסטיבל האולימפי האירופי לנוער שנערך בגיוֹר הונגריה בסוף יולי 2017 זכה גרצ'יק בשתי מדליות כסף במשחה שליחים 4X100 מטר מעורב ביחד עם רון פולונסקי, גל כהן גרומי ומיכאל סמירנוב בתוצאה של 3:46.60 דקות ובמשחה שליחים 4X100 מטר מעורב משולב (2 שחייניות ו-2 שחיינים) ביחד לאה פולונסקי, גל כהן גרומי ואנסטסיה גורבנקו בתוצאה של 3:59.99 דקות. נוסף לכך, הוא סיים במקום חמישי במשחה ל-100 מטר גב בתוצאה של 57.27 שניות ובמקום שמיני במשחה ל-200 מטר גב בתוצאה של 2:07.58 דקות, בשלב המוקדמות הוא קבע תואצה של 2:06.72 דקות.
סגן אלוף ישראל.
באליפות ישראל שנערכה ביולי 2018 זכה במדליית כסף במשחה ל-200 מטר גב בתוצאה של 2:03.89 דקות, אחרי בוריס טברובסקי (2:03.36 דקות) ולפני מתן סגל (2:04.21 דקות), שניהם מהפועל ירושלים. נוסף לכך, הוא סיים במקום שישי במשחה ל-100 מטר גב בתוצאה של 57.93 שניות ובמקום שמיני במשחה ל-50 מטר גב בתוצאה של 26.86 שניות.
באליפות ישראל שנערכה בתחילת אוגוסט 2019 זכה במדליית כסף במשחה ל-200 מטר גב בתוצאה של 2:01.77 דקות, אחרי יעקב טומרקין ממכבי אשדוד (1:58.75 דקות) ולפני יובל ספרא מהפועל עמק יזרעאל (2:03.53 דקות). נוסף לכך, הוא סיים במקום שמיני במשחה ל-100 מטר גב בתוצאה של 57.54 שניות ובמקום תשיעי במשחה ל-50 מטר גב בתוצאה של 26.78 שניות.
אלוף ישראל.
באליפות ישראל שנערכה ביוני 2021 זכה בשתי מדליות אישיות, זהב וכסף. מדליית זהב במשחה ל-200 מטר גב בשיא אישי חדש של 1:59.79 דקות, לפני איתן בן שטרית מירושלים רבתי (2:03.39 דקות) ובוריס טברובסקי (2:04.96 דקות) ומדליית כסף, במשחה ל-50 מטר גב בתוצאה של 25.53 שניות, אחרי מיכאל לייטרובסקי (25.08 שניות) ולפני מרקוס שלזינגר (25.76 שניות), שניהם מהפועל דולפין נתניה.
באליפות אירופה שנערכה ברומא, איטליה במאי אותה שנה הוא סיים במקום 29 במשחה ל-50 מטר גב בתוצאה של 25.64 שניות, במקום 47 במשחה ל-100 מטר גב בתוצאה של 56.29 שניות ובמקום 31 במשחה ל-200 מטר גב בתוצאה של 2:01.52 דקות.
שיא ישראלי בשליחים (בריכת 25 מטר).
באליפות אירופה בשחייה (בריכת 25 מטר) שנערכה בקאזאן, רוסיה בנובמבר אותה שנה הוא סיים במקום שישי במשחה שליחים 4x50 מטר מעורב, ביחד עם כריסטיאן פיצ'וגין, איתן בן שטרית ואדם מראענה בשיא ישראלי חדש של 1:35.50 דקות, שיפור של 45 מאיות השנייה לשיא בן ה-7 השנים ונקבע באליפות אירופה שנערכה בישראל והיה שייך ליהונתן קופלב, יהב שחף, גיא ברנע וזיו קלונטרוב. כשחיין ראשון הוא קבע שיא אישי חדש של 24.12 שניות. נוסף לכך, הוא סיים במקום 20 במשחה ל-50 מטר גב בתוצאה של 24.22 שניות, במקום 22 במשחה ל-100 מטר גב בתוצאה של 52.75 שניות ובמקום 11 במשחה ל-200 מטר גב בתוצאה של 1:54.88 דקות.
במסגרת תחרות גולדן טור שנערכה במרסיי, צרפת במרץ 2022 הוא זכה במדליית כסף במשחה ל-200 מרט גב בתוצאה של 2:00.18 דקות, אחרי לוק גרינבנק מבריטניה (1:57.81 דקות).
בגביע האיגוד שנערך במאי אותה שנה הוא קבע, בשלב המוקדמות במשחה ל-50 מטר גב שיא אישי חדש של 25.21 שניות, בגמר הוא קבע תוצאה של 25.40 שניות, בשלב המוקדמות במשחה ל-100 מטר גב שיא אישי חדש של 54.99 שניות, בגמר הוא קבע תוצאה של 55.27 שניות ובשלב המוקדמות במשחה ל-200 מטר גב שיא אישי חדש של 1:58.20 דקות, 13 מאיות השנייה איטי מהקריטריון לאליפות העולם, בגמר הוא קבע תוצאה של 1:59.72 דקות.
פקונדו פז'יסטרי
פקונדו פז'יסטרי רבוז'ו (בספרדית: Facundo Pellistri Rebollo; נולד ב-20 בדצמבר 2001 במונטווידאו שבאורוגוואי) הוא כדורגלן אורוגוואי המשחק בעמדת קשר הכנף בקבוצת דפורטיבו אלאבס מהלה ליגה, בהשאלה ממנצ'סטר יונייטד, ובנבחרת אורוגוואי.
קריירת מועדונים.
פז'יסטרי גדל במחלקות הנוער של לה פיקדה, ריבר פלייט ופניארול. ב-11 באוגוסט 2019 הוא ערך את הופעת הבכורה שלו בקבוצה הבוגרת של המועדון, בתיקו 2-2 נגד דפנסור ספורטינג. ב-6 בנובמבר הבקיע את שער הבכורה שלו במועדון, בניצחון 1–3 על קלוב אתלטיקו סרו. בסך הכל ערך 32 הופעות ליגה במדי המועדון, בהן הבקיע שער אחד. הוא הוסיף חמש הופעות ושער אחד במסגרת גביע ליברטדורס 2020.
ב-5 באוקטובר 2020 חתם פז'יסטרי במנצ'סטר יונייטד מהפרמייר ליג.
ב-31 בינואר 2021 הושאל פז'יסטרי למשך חצי עונה לדפורטיבו אלאבס מהלה ליגה. ב-21 בפברואר הוא ערך את הופעת הבכורה שלו במועדון, בהפסד 0–4 לריאל סוסיאדד במסגרת המחזור ה-24 בליגה לעונת 2020/2021. בסך הכל ערך 12 הופעות ליגה במדי דפורטיבו אלאבס במשך תקופת ההשאלה.